Na temelju članka 3. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 08/09 i 10/09) i članka 49. Statuta Grada Gospića ("Službeni vjesnik Grada Gospića" br. 7/09, 5/10, 7/10 i 01/12, 2/13, 3/13 – p.t, 07/15, 1/18, 3/20 i 1/21), Gradonačelnik Grada Gospića, dana 04. listopada 2023. godine donosi

**Z A K LJ U Č A K**

**o prodaji suvlasničkog dijela nekretnina (1/8) k.č. br.3511, (1/8) k.č.br.4462,**

 **(3/36) k.č.br. 1992 i (3/36) k.č. br. 3982 k.o. Smiljan**

**I.**

Prodaju se suvlasnički dijelovi nekretnina u vlasništvu Grada Gospića na temelju javnog natječaja i uz naknadu utvrđenu po tržišnoj cijeni i to:

* Suvlasničkog dijela od 1/8 dijela nekretnina upisanih u z.k. ul. 1330 k.o. Smiljan

|  |  |  |  |  |
| --- | --- | --- | --- | --- |
| **Red.****br.** | **Katastarska****čestica** | **Površina u****dijelu suvlasništva** | **Oznake zemljišta** | **Početna cijena** |
| 1. | 3511 | 946 čhv (1/8) = 118,25 čhv | Livada Kartaguša pod Bogdaničkim mostom | 300,00 eur/2.260,35 kn |
| 2. | 4462 | 647 čhv (1/8) =80,87 čhv | Livada Blato Dragičevac | 200,00 eur/1.506,90 kn |

* Suvlasničkog dijela od 3/36 dijela nekretnina upisanih u z.k. ul. 1331 k.o. Smiljan

|  |  |  |  |  |
| --- | --- | --- | --- | --- |
| **Red.****br.** | **Katastarska****čestica** | **Površina u****dijelu suvlasništva** | **Oznake zemljišta** | **Početna cijena** |
| 3. | 1992 | 731 čhv (3/36) = 60,90 čhv | Livada jarak pod brigom u Baćincu | 100,00 eur/753,45 kn |
| 4. | 3982 | 955 čhv (3/36) =79,56 čhv | Livada Laksićka u Gornjem blatu | 200,00 eur/1.506,90 kn |

**II.**

Početna prodajna cijena nekretnina iz točke I. ovog Zaključka utvrđena je prema Procjembenom elaboratu tržišne vrijednosti nekretnina, izrađenog od strane ovlaštenog stalnog sudskog vještaka građevinske struke Nevena Čačića, spec.ing.aedif., Broj: 2713/2023 od 06. ožujka 2023.godine.

**III.**

Nekretnine iz točke I. ovog Zaključka izložit će se prodaji putem javnog natječaja. Pri odabiru najpovoljnije ponude Povjerenstvo za raspolaganje nekretninama voditi će se kriterijem visine cijene ponude.

**IV.**

Nadoknada troškova procijene nekretnina, regulirat će se kupoprodajnim Ugovorom na trošak izabranog ponuditelja.

**V.**

S izabranim ponuditeljem zaključit će se kupoprodajni ugovor u roku od 15 dana od dana donošenja Odluke o prihvaćanju ponude.

**VI.**

Zaključak stupa na snagu danom donošenja, a objavit će se u „Službenom vjesniku Grada Gospića“.

KLASA: 940-01/22-01/131

URBROJ: 2125-1-02-23-06

U Gospiću, 04. listopada 2023. godine

 GRADONAČELNIK GRADA GOSPIĆA

 Karlo Starčević, v.r.